जल्लोपुर में आरोही स्कूल का आधुनिक भवन तैयार
गांवजल्लोपुर में करीब सवा चार करोड़ रुपये की लागत से 8 एकड़ भूमि पर आरोही माॅडल स्कूल का आधुनिक भवन बन कर तैयार हो चुका है। स्कूल का निर्माण शिक्षा विभाग द्वारा सर्व शिक्षा अभियान के तहत करवाया गया है। निर्माण करने वाले संबंधित ठेकेदार ने भवन निर्माण का काम पूरा होने की सूचना शिक्षा विभाग को दे दी है ताकि नये साल से कक्षाएं लगाई जा सकें।
दो मंजिला आरोही स्कूल के भवन का आकार शुभ चिह्न स्वास्तिक जैसा है। देसी भाषा में उसे श्रीगणेश का शुभ संकेत भी माना जाता है। स्कूल में नौवीं से बारहवीं कक्षा तक के 53 बच्चे शिक्षा ग्रहण कर रहे हैं। निर्मित भवन में चार साइंस लैब बनाई जाएंगी, जिनमें विज्ञान लैब, भौतिक लैब, रसायन लैब गणित लैब होंगी। दो एक्टिविटी रूम, दो कंप्यूटर लैब, 14 कक्षाओं के कमरे, एनसीसी रूम, एनएसएस रूम, प्राचार्य कक्ष, लिपिक कक्ष, पीए कक्ष, परीक्षा कक्ष के अलावा खेल मैदान भी बनाया जाएगा। इसके अलावा इसी भवन में लड़कियों का हॉस्टल भी बनाया जा रहा है। निर्मित भवन को प्राकृतिक आपदा रोधी बनाया गया है। भवन का निर्माण नक्शे पर आधार पर तैयार किया जा रहा है। नक्शे के आधार पर भवन के कमरे कक्ष बनाए जा रहे हैं। ठेकेदार हरविंद्र सिंह के मुताबिक स्कूल का भवन पूरी तरह से तैयार है और इस बारे में शिक्षा विभाग को भी अवगत करवा दिया गया है।
जल्लोपुर में तैयार हुआ आरोही माॅडल स्कूल का भवन।
नये साल से कक्षाएं हो सकती हैं शुरू
awa_Deva hin_Deva hin_Deva awa_Deva hin_Deva